Ǹtondôbə a ngákúli ma dɔ́, ńdɔ mə ngáyəm, ńdɔ ó ngālə́de ma mim̀bɔán myábán. 19Ḿfág wáma, mə ngábə́ anə́ mān ńtómbá yā bákə ai nyé ébɛ nyag, mə təge yə̌m naa bâbui bəbə̂ bisɔ̌g á nyɔ́l dzama: "Ndámágán é nyūmán elé nyī, ńtyéán dzɔ́ ai miǹkǎŋ mísə̄ á sí bəvə́və̄ə̄, dzwé díé lə́ dim á fīī təgě fə dɔ́ bǎd tsog !" 20Ǎ Ńtondôbə Sabaod, wa yǎ wātsíg ńtōl sósōō, wa yǎ wāsóŋ mim̀bɔán míńnə́m ai miǹtsogán, mayi yén məkunuŋa móē ábə̄ bɔ́, amú wǎ mə̄ ngávə́ ádzō dáma. 21Asú tē ńdɔ Ǹtondôbə Sabaod a kɔ́bɔ ai bǒd yā Anatǒd yā bádzə́ŋ ényiŋ dzámā á sí, bə́ dzô fɔ́ɔ́ ai ma nâ: "Wǎyǐ kig bɔ̌ profɛ́d á dzwé Ńtondôbə, təge ai nálā byǎyi wa wé ai wɔ́ wáán." 22Asú tē ńdɔ Ǹtondôbə a kɔ́bɔ̄ nâ: ma nyɔ́ māzū bɔ́ kə́ yēn. Bə̄ndómán bábán bâyi wú ai okəŋ bítá, bɔ́n bábán ai bəngɔn bábán bâyi wú ai zie.